Adi Hiters
Ādolfs "Adi" Hiters (vācu: Adolf "Adi" Hütter; dzimis 1970. gada 11. februārī) ir austriešu futbola treneris un bijušais futbolists. Spēlējis pussarga pozīcijā, bijis Austrijas futbola izlases dalībnieks. Kā treneris strādājis vairākos Austrijas klubos, bijis arī Vācijas Bundeslīgas klubu Frankfurtes "Eintracht" un Menhengladbahas "Borussia" galvenais treneris.